L-eks President tal-AŻAD jgħid illi l-fatt li l-Viċi Sindku ta' Ħal Balzan, ħaġa waħda ma' Delia ma kienx elett huwa messaġġ ċar ħafna L-eks President tal-Fondazzjoni AŻAD David Griscti qal li l-astensjonijet fl-elezzjoni tal-Kunsilli Lokali "suppost Nazzjonalisti" huwa messaġġ ċar ħafna. "Minn dawk li vvutaw fl-elezzjoni tal-MEPs il-maġġoranza kbira m’għażlitx lill-kandidat champion tal-Kap, minkejja li kien fuq it-TV kuljum u kien ċar li l-Kap u l-klikka ta’ madwaru rieduh, "qal f'referenza għal Frank Psaila. "Messaġġ iehor ċar. Fil-kunsilli s’issa, diżastru totali, pero’ forsi l-aktar messagg ċar, għal min irid juzah moħħu, huwa li f’Ħal Balzan fejn il-Viċi Sindku, bniedem viċin immens il-Kap, prattikament kuljum fuq Facebook miegħu, bil-parties għal-kap fir-restaurant tiegħu, ma telax, u dan minn Ħal Balzan, fortizza Nazzjonalista fejn kien vici-sindku," kompla jgħid Griscti. "Forsi ta’ min nibdew nirriflettu illi forsi l-organi tal-partit, inkluż il-Kunsill Ġenerali u anki l-membri stess tal-partit, mhumiex rappreżentattivi tal-elettorat Nazzjonalista. Forsi l-iżball mhux l-elettorat Nazzjonalista ħadu imma pjuttost min qed jippretendi li l-organi tal-partit jirrapreżentawhom. Dan mhux veru u r-rizultati dan qed jixhduh bic-car." Il-Partit Nazzjonalista sofra l-ewwel telfa kbira fl-elezzjonijiet lokali lbieraħ meta rebaħ biss sitt lokalitajiet minn 23, filwaqt li l-PN rebaħ 17, li minnhom tnejn kienu maġġoranzi ġodda. Ilejla u għada se jsir l-għadd ta' diversi lokalitajiet oħrajn. ' Warrbu' - David Thake lit-tmexxija tal-PN Intant l-eks xandar David Thake, li għal snin kien imexxi programm politiku popolari fuq Radio 101 sostna illi t-tmexxija tal-Partit Nazzjonalista għandha twarrab. Fi status li tella' fuq il-midja soċjali Thake staqsa liema gazzetta ser ixejjer is-Segretarju Ġenerali tal-PN Clyde Puli biex jiġġustifika r-riżultat ħażin li kiseb il-Partit Nazzjonalista lbieraħ, fl-ewwel elezzjoni lokali minn tlieta. Hu kien qed jagħmel referenza għall-fatt illi s-Segretarju Ġenerali tal-PN Clyde Puli esebixxa l-ewwel paġna tat-Torċa biex jiġġustifika l-argument illi d-distakk fil-fatt kien mnaqqas. Thake mhux waħdu u qed isib kumpanija tajba f'diversi Nazzjonalisti oħrajn li qed jgħidu biċ-ċar illi ddejqu bis-sitwazzjoni. Fost dawn hemm il-Kunsillier Nazzjonalist tal-Gżira Wayne Hewittli sostna illi dik tal-bieraħ kienet l-agħar telfa possibbli li qatt seta' jġarrab il-PN u talab lit-tmexxija biex iġġorr ir-responsabbilità.